Tulude kasv sõltus 1995. aastal eelkõige kätte saadud töötasu suurenemisest. Peaaegu sama kiiresti kui  netopalk, kasvasid perede tulud sotsiaalkindlustusest (35,2%), mille põhiosa moodustavad pensionid. Kõige rohkem (73,2%) kasvas tulu raha paigutamisest. Tootmistegevusest saadud tulu kahanes isegi nominaalselt 12%. See oli seotud eelkõige põllumajandustulu osatähtsuse olulise langusega majapidamiste eelarvetes.